1999R0378 — EL — 20.02.1999 — 000.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Διορθώνεται από:

▼B

ΚΑΝΟΝΙΣΜΌΣ (ΕΚ) αριθ. 378/1999 ΤΗΣ ΕΠΙΤΡΟΠΉΣ

της 19ης Φεβρουαρίου 1999

για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο «μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων» το οποίο προβλέπεται στον κανονισμό (ΕΟΚ) αριθ. 2081/92 του Συμβουλίου σχετικά με την προστασία των γεωγραφικών ενδείξεων και των ονομασιών προελεύσεως των γεωργικών προϊόντων και των τροφίμων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προελεύσεως των γεωργικών προϊόντων και των τροφίμων ( 1 ), όπως τροποποιήθηκε τελευταία από τον κανονισμό (ΕΚ) αριθ. 1068/97 της Επιτροπής ( 2 ), και ιδίως το άρθρο 6 παράγραφοι 3 και 4, Εκτιμώντας: Εκτιμώντας: ότι σύμφωνα με το άρθρο 5 του κανονισμού (ΕΟΚ) αριθ. 2081/92, η Ισπανία, η Γαλλία και η Ελλάδα διαβίβασαν στην Επιτροπή αιτήσεις εγγραφής ως γεωγραφική ένδειξη πολλών ονομασιών· ότι διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού, ότι είναι σύμφωνες με τον κανονισμό αυτό, ιδίως περιλαμβάνουν όλα τα στοιχεία τα οποία προβλέπονται στο άρθρο 4· ότι, δυνάμει του άρθρου 7 του εν λόγω κανονισμού, δεν διαβιβάστηκε στην Επιτροπή ένσταση μετά τη δημοσίευση στην Επίσημη Εφημερίδα των Ευρωπαϊκών Κοινοτήτων ( 3 ) των ονομασιών που αναγράφονται στο παράρτημα του κανονισμού (ΕΟΚ) αριθ. 2081/92· ότι, επομένως, οι ονομασίες αυτές αξίζει να εγγραφούν στο «Μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων» και, επομένως, να προστατεύονται σε κοινοτικό επίπεδο ως προστατευόμενη γεωγραφική ονομασία· ότι το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής ( 4 ), όπως τροποποιήθηκε τελευταία από τον κανονισμό (ΕΚ) αριθ. 38/1999 ( 5 ), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2400/96 συμπληρώνεται με τις ονομασίες οι οποίες αναγράφονται στο παράρτημα του παρόντος κανονισμού και οι ονομασίες αυτές εγγράφονται στο «Μητρώο των προστατευομένων ονομασιών προελεύσεως και των προστατευομένων γεωγραφικών ενδείξεων» ως προστατευόμενη γεωγραφική ονομασία (ΠΟΠ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

ΠΑΡΑΡΤΗΜΑ

ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ II ΤΗΣ ΣΥΝΘΗΚΗΣ ΤΑ ΟΠΟΙΑ ΠΡΟΟΡΙΖΟΝΤΑΙ ΓΙΑ ΑΝΘΡΩΠΙΝΗ ΔΙΑΤΡΟΦΗ

Κρέας και νωπά παραπροϊόντα

ΙΣΠΑΝΙΑ

▼C1

Cordero Manchego (ΠΓΕ)

▼B

Τυριά

ΙΣΠΑΝΙΑ

Queso Majorero (ΠΟΠ)

Οπωροκηπευτικά

ΓΑΛΛΙΑ

Muskat du Ventoux (ΠΟΠ)

Olives cassés de la Vallée des Baux de Provence (ΠΟΠ)

Olives noires de la Vallée des Baux de Provence (ΠΟΠ)

ΙΣΠΑΝΙΑ

Avellana de Reus (ΠΟΠ)

Chufa de Valencia (ΠΟΠ)

Άλλα προϊόντα του παραρτήματος II

ΓΑΛΛΙΑ

Cidres

Cornouaille (ΠΟΠ)

Pays d'Auge/Pays d'Auge Cambremer (ΠΟΠ)

ΕΛΛΑΔΑ

Κρόκος Κοζάνης (Krokos Kozanis) (ΠΟΠ)

( 1 ) ΕΕ L 208 της 24. 7. 1992, σ. 1.

( 2 ) ΕΕ L 156 της 13. 6. 1997, σ. 10.

( 3 ) ΕΕ C 207 της 3. 7. 1998, σ. 2, ΕΕ C 201 της 27. 6. 1998, σ. 2, ΕΕ C 172 της 6. 6. 1998, σ. 9 και ΕΕ C 120 της 18. 4. 1998, σ. 12.

( 4 ) ΕΕ L 327 της 18. 12. 1996, σ. 11.

( 5 ) ΕΕ L 5 της 9. 1. 1999, σ. 62.